《客中赠游宗振》
明代·佘翔

落魄江湖一布衣，閒来说剑气雄飞。已看丽藻裁芳杜，况复清光映少微。

世上浮名云共薄，天涯多病雁来稀。弹歌不是吾徒事，沧海垂纶有钓矶。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。